Ленінградская ваенная акруга
**Ленінградская ваенная акруга** — аператыўна-стратэгічнае тэрытарыяльнае аб’яднанне Узброеных сіл Расійскай Федэрацыі, дыслакаванае на тэрыторыі Ленінградскай і прылеглых да яе абласцей. Упраўленне акругі знаходзіцца ў Санкт-Пецярбургу.

Акруга вядзе сваю гісторыю ад Петраградскай ваеннай акругі Чырвонай арміі, створанай 20 сакавіка 1918 і пераіменаванай 1 лютага 1924 у Ленінградскую ваенную акругу. Тэрыторыя акругі ўключала Ленінградскую, Пскоўскую, Наўгародскую, Аланецкую, Чарапавецкую губерні. Пазней тэрыторыя акругі змянялася.

24 чэрвеня 1941 на базе ўпраўлення і войскаў ЛВА быў створаны Паўночны фронт, падзелены ў жніўні 1941 на Ленінградскі і Карэльскі франты. 9 ліпеня 1945 ЛВА была адноўлена. Першапачаткова ўключала тэрыторыі Ленінградскай, Пскоўскай, Наўгародскай абласцей і Эстонскай ССР (у 1956 перададзеная Прыбалтыйскай ВА). У цяперашні час ахоплівае тэрыторыі Ленінградскай, Мурманскай, Наўгародскай, Архангельскай, Валагодскай, Пскоўскай абласцей, Рэспублікі Карэлія і Рэспублікі Комі.

З’язляецца самай малалікай з усіх ваенных акруг Расіі. На яе тэрыторыі не дыслакуецца ніводная агульнавайскавая армія, няма ніводнай мотастралковай або танкавай дывізіі: сухапутныя войскі прадстаўленыя трыма асобнымі мотастралковымі брыгадамі (138-я ў Каменцы Ленінградскай вобласці, 200-я ў Печанзе Мурманскай вобласці і 25-я ў Пскоўскай вобласці), 9-й гвардзейскай артылерыйскай брыгадай (Луга Ленінградскай вобласці), асобнай ракетнай брыгадай, чатырма зенітнымі ракетнымі брыгадамі, 56-м акруговым навучальным цэнтрам, інжынерна-сапёрным палком і іншымі часцямі. Акрамя таго, на тэрыторыі акругі дыслакуецца 76-я гвардзейская дэсантна-штурмавая дывізія (Пскоў). Агульная колькасць асабістага складу акругі — каля 35 тысяч чалавек.

Дэмілітарызацыя акругі адбылася пасля падпісання СССР у лістападзе 1990 года Дагавора аб звычайных узброеных сілах у Еўропе (ДЗУСЕ), якім былі ўведзены абмежаванні на размяшчэнне воінскіх злучэнняў і часцей на паўночным захадзе СССР.

Спасылкі
--------

* Афіцыйны сайт.

| ⛭Ваенныя акругі РСФСР і СССР |
| --- |
| Адэская • Арлоўская • Архангельская • Асобая • Бакінская • Баранавіцкая • Беламорская • Беларуская • Беларуска-Літоўская • Варонежская • Горкаўская • Далёкаўсходняя • Данская • Забайкальская • Забайкальска-Амурская • Заволжская • Закаўказская • Заходне-Сібірская • Заходняя Асобая • Казанская • Калінінская • Кіеўская • Кубанская • Ленінградская • Маскоўская • Мінская • Львоўская • Омская • Паўднёва-Заходняя • Паўднёва-Уральская • Паўночна-Каўказская • Паўночная • Петраградская • Прыбалтыйская • Прыволжска-Уральская • Прыволжская • Прыкарпацкая • Прыморская • Сібірская • Смаленская • Сталінградская • Стаўрапальская • Стэпавая • Сярэднеазіяцкая • Таўрычаская • Тбіліская • Туркестанская • Украінская • Уральская • Усходне-Сібірская • Харкаўская • Яраслаўская |  |

| ⛭Ваенныя акругі Узброеных Сіл Расійскай Федэрацыі |
| --- |
| да 1 верасня 2010 | 
Маскоўская ваенная акруга · 
Ленінградская ваенная акруга · 
Паўночна-Каўказская ваенная акруга · 
Прыволжска-Уральская ваенная акруга · 
Сібірская ваенная акруга · 
Далёкаўсходняя ваенная акруга · 
Калінінградскі асобы раён
 | Сярэдняя эмблема Узброеных Сіл Расійскай Федэрацыі Сцяг Вярхоўнага Галоўнакамандуючага Узброенымі Сіламі Расіі |
| з 1 верасня 2010 па 1 снежня 2010 | 
Заходняя ваенная акруга · 
Паўночна-Каўказская ваенная акруга · 
Прыволжска-Уральская ваенная акруга · 
Сібірская ваенная акруга · 
Далёкаўсходняя ваенная акруга
 |
| з 1 снежня 2010 | 
Заходняя ваенная акруга · 
Цэнтральная ваенная акруга · 
Усходняя ваенная акруга

Паўднёвая ваенная акруга
 |